Membetulkan Mitos Tentang ECRL

Macam-macam pengiraan ECRL keluar di Facebook, Whatsapp dan sebagainya. (Boleh rujuk Gambar 1 dan 2)

Paling menarik siap boleh agak-agak berapa banyak trip yang ECRL akan buat dalam masa sehari bila siap nanti.

Sembang kemas macam dia ada crystal ball.

Siap bagi conclusion, not VIABLE tu tak boleh blah.

Dan rakyat Malaysia macam biasalah, dengan konfidennya percaya 100% hanya dengan baca tajuk.

Wahai sahabat wahai teman, meh den nak cuba jelaskan beberapa perkara.

Andaian 1: Tambang pertrip ECRL RM 520- 1250 per trip

Maaf nak maklumkan bahawa tuan propaganda kena buat kiraan baru.

Kenapa?

Tahukah anda bila ECRL siap sepenuhnya nanti, dijangkakan bahawa sebanyak 5.4 JUTA PENUMPANG akan menggunakan perkhidmatan ini setiap tahun atau dengan kata lain 14-15 RIBU PENUMPANG setiap hari. [Boleh rujuk rujukan (1),(2)]

Jauh meninggalkan ‘ramalan’ bola crystal 2.4K penumpang setiap hari.

Jadi jika merujuk kepada kiraan simplistic diatas makanya:

RM520/6 (15/2.4) =RM 86.60 la kiranya kan?

Oh.. sebelum terlupa, anda juga harus ketahui

Majoriti pengunaan ECRL dijangkakan juga sebenarnya adalah kargo/freight bukan penumpang.

Sebab itu ianya akan dibina dengan tujuan menghubungkan pelabuhan-pelabuhan di pantai timur dengan pelabuhan Klang dengan tujuan utama mencantas DOMINASI SINGAPURA dalam menguasai laluan kargo di selat Melaka.(Boleh Rujuk Gambar 3 dan rujukan)

It’s an open secret. Titik.

Mana taknya, lebih 80% perdagangan maritim dunia, antara timur dan barat mesti kena lalu Selat Melaka yakni lalu pelabuhan Singapura.

Dan Selat Melaka juga adalah laluan perkapalan kargo utama diantara Lautan Hindi dan Lautan Pasifik yang menghubungkan kuasa besar ekonomi Asia seperti India, China, Jepun dan Korea Selatan.

Takkan MALAYSIA nak tengok selama-lamanya?

Ok kita berbalik kepada kargo dan ECRL..

Lebih dari 70% trafik ECRL dijangkakan akan kater kargo/freight bukannya penumpang.

Dianggarkan bahawa 53-60 JUTA TAN KARGO akan menggunakan servis ECRL annualy (berbanding 6 Juta Tan KTM sekarang)

Jadi jika kita sekali lagi menggunakan hujah ‘simplistic’ seperti tuan propaganda.. boleh tak saya kata kos tambang penumpang biasa ECRL MUNGKIN LEBIH MURAH dari RM86.60 sebab tambang akan diserap oleh pelanggan kargo/freight seperti mana yang berlaku kepada KTM sekarang?

Tapi saya rasa kita tak perlulah jadi seperti mereka ya dak. ?

Kita tunggu harga rasmi yang akan diumumkan esok bila siap.

Andaian 2: ECRL tak balik Modal dan Hutang

Yang ni menarik untuk dibincangkan.

Nak tanya kejap, cuba duduk tepuk kepala kejap dan fikir.

Sejak bila RM1 yang anda bayar bila ke KK/Hospital itu balik modal bina kos KK/Hospital tersebut dan bayar gaji doktor, ubat tersebut lepas sekian sekian tahun?

Ataupun…

Sejak bila RM0.80 – 1.00 anda bayar bila guna bas rapid itu balik modal kos beli bas dan bayar gaji pemandu bas tersebut lepas sekian sekian tahun?

Itu belum kita cerita bas free Go-KL, shuttle MRT, LRT MRT dan segala PRASARANA punya kemudahan.

Ataupun

Sejak bila RM 24.50/33.50 yang anda bayar untuk yuran sekolah itu balik modal kos bina sekolah tersebut,bil api air dan gaji cikgu, tukang kebun lepas sekian sekian tahun?

Eh lupa sekolah rendah dan sekolah menengah sekarang takda yuran! Macamana la nak balik modal agaknya macam ni..aishhhh..

So nampak tak apa yang cuba aku sampaikan?

Kalau tak nampak mohon Istighfar..

Benar kalau dilihat dari sudut CAPEX memang 20 tahun takkan cukup untuk ECRL balik modal.

MUSTAHIL untuk balik modal. Tu belum kita masuk kira OPEX lagi.

‘Ha! Kan den dah koba! Kata tuan propaganda..’

Sabar..

Sebagaimana projek-projek infrastruktur diatas diwujudkan untuk rakyat… begitulah juga ECRL.

Projek-projek infrastruktur rakyat atau dikenali sebagai public infrastructure memang jarang balik modal dari sudut pulangan modal projek itu sendiri.

Lebih-lebih lagi projek major pengangkutan awam macamni.

Kau bagitau aku sekejap, KLIA, LRT dah balik modal ke belum?

Ketahuilah pulangan modal yang akan kita dapat adalah dari sudut pembangunan tumpah/spilled disepanjang jalur pengangkutan awam tersebut.

Bila dah ada sistem pengangkutan awam yang baik, nilai tanah sepanjang pengangkutan tersebut akan meningkat kerana apa? Kerana ia kini mudah diakses dan mungkin boleh digunakan untuk projek pelancongan, industri, manufacturing etc.

Orang putih panggil benda ni ‘Transit-Oriented Development'(TOD).

Selepas ECRL, GDP Kelantan, Terengganu dan Pahang dijangka akan meningkat sebanyak 1.5%.

Dan tahukah anda berapa peluang perkerjaan yang akan wujud dari ‘Transit-Oriented Development’ hasil dari ECRL nanti?

80,000 peluang pekerjaan baru bai!.Bayangkan. (Rujuk (1),(2),(3))

Tu belum kira pulangan hasil yang kerajaan akan dapat hasil dari kenaikan nilai tanah kerajaan disepanjang laluan ECRL dan tidak dilupakan juga hasil cukai..

80,000 orang pekerja ni akan bayar cukai.. Kutipan GST lagi hasil dari aktiviti pelancongan dan ekonomi baru yang dapat dijalankan.

Phew… masyuk..

Kalau aku jadi orang pantai timur… aku akan fight mati-matian untuk ECRL ni jadi dan siap ontime!

Dan dari hasil macam inilah kerajaan pusing duit SUSTAIN sekolah, hospital dan infrastruktur awam yang lain.

Tapi bro ECRL itu kan hutang?

Abih kau ingat yang MRT, Hospital tu kerajaan bayar cash ke? Facepalm ???

Pergi google dan taip sukuk MRT,MAHB etc..kau akan jumpa jawapan.

Dengar kadar faedah pada 3% yang mana sama dengan kadar inflasi kita sekarang. Kita seolah-olah dapat duit percuma dari China.

Kesimpulannya, dengan jangkaan 5.4 JUTA PENUMPANG dan 53-60 JUTA TAN KARGO setahun, perwujudan 80,000 PELUANG PEKERJAAN BARU di sepanjang pantai timur, menaikkan HARGA TANAH dan MELUASKAN PELUANG EKONOMI di sepanjang pantai timur, tidak dilupakan CANTAS MONOPOLI SINGAPURA di Selat Melaka, dan paling penting memudahkan urusan orang pantai timur BALIK RAYA ??.

Ia adalah VIABLE.

Sekian.

P.S: Janganlah guna bola crystal. Gunalah akal.

P.S: Yang sepatutnya meroyan adalah Singapura sebab depa yang akan impak teruk nanti. Hehehehe…

Rujukan:


Didier Drogba – Bapa Penyatuan Kebangsaan Ivory Coast

Tarikh 8 Oktober 2005, tarikh di mana perlawanan kelayakan Piala Dunia FIFA 2006 diadakan. Hari tersebut, giliran pasukan kebangsaan Ivory Coast menentang pasukan kebangsaan Sudan. Ianya merupakan hari yang cukup penting buat pasukan kebangsaan Ivory Coast.

Perlawanan yang diadakan di Sudan itu dilangsungkan dengan begitu meriah di mana kedua-dua pasukan terutamanya Ivory Coast berada dalam semangat yang berkobar-kobar. Ianya merupakan perlawanan yang amat penting buat pasukan Ivory Coast kerana ianya adalah penentu kepada mereka.

Perlawanan pun bermula, Ivory Coast seperti yang sudah dijangka telah mendominasi permainan daripada minit yang pertama. Asakan demi asakan dilaksanakan sebelum mereka berjaya menjaringkan gol pada minit ke-22 menerusi sepakan kaki kiri daripada Kanga Akale yang menerjah bahagian kiri gawang gol.

Seusai gol pertama yang dihasilkan pada minit ke-22 tersebut, perlawanan telah diteruskan sehingga ke tamatnya babak pertama tanpa sebarang gol tambahan. Hanya kira-kira 6 minit memasuki babak kedua, Ivory Coast berjaya menjaringkan gol kedua menerusi cubaan kaki kanan oleh Aruna Dindane yang berjaya mengelirukan penjaga gol Sudan.

Moral para pemain Ivory Coast semakin meningkat selepas jaringan gol kedua tersebut. Tempo permainan juga meningkat seiring dengan peningkatan moral para pemain. Hasilnya, para pemain berjaya menjaringkan gol ketiga. Gol sekali lagi dijaringkan menerusi rembatan deras kaki diri Aruna Dindane pada minit ke-73 permainan.

Ivory Coast kemudian mengekalkan kedudukan selesa 0-3 di hadapan Sudan tersebut sehingga ke babak-babak akhir permainan. Pemain Sudan dikasari pertahanan Ivory Coast di mana pengadil telah menghadiahkan sepakan penalti kepada pasukan kebangsaan Sudan. Menerusi sepakan penalti daripada Haytham Tambal pada minit ke-89, Sudan berjaya meraih gol saguhati.

Wisel penamat ditiupkan pengadil menandakan tamatnya perlawanan kelayakan Piala Dunia FIFA 2006 di antara Ivory Coast dan Sudan tersebut. Keputusan berpihak kepada pasukan kebangsaan Ivory Coast dengan keputusan membanggakan, 1-3.

Lebih membanggakan lagi, Ivory Coast berjaya melayakkan diri ke Piala Dunia buat kali pertama dalam sejarah pasukan kebangsaan mereka. Ianya merupakan pengakhiran kepada penantian 76 tahun pasukan kebangsaan mereka untuk ke Piala Dunia.

Dalam pada masa para pemain meraikan kejayaan membawa negara ke Piala Dunia, mereka tidak pernah lupa akan situasi yang melanda negara mereka pada ketika itu. Mereka juga, dengan semangat yang berkobar ingin membawa perubahan kepada negara.

Tamatnya P3rang Saudara Ivory Coast

P3rang Saudara telah melanda Ivory Coast semenjak kira-kira 3 tahun sebelum perlawanan kelayakan itu berlangsung lagi. P3rang Saudara yang berlaku apabila terdapat pecahan puak yang mengawal politik kawasan Utara dan Selatan negara Ivory Coast membuatkan negara itu terpecah kepada dua.

Oleh itu, para pemain pasukan kebangsaan Ivory Coast telah bermain berm4ti-m4tian dengan harapan usaha mereka itu mampu membawa perubahan kepada situasi yang sedang melanda negara mereka pada ketika itu.

Sejurus tamatnya perlawanan kelayakan menentang Sudan itu, para pemain Ivory Coast diketuai oleh Kapten Pasukan, Didier Drogba telah melakukan sebuah aksi di dalam bilik persalinan stadium di hadapan kamera daripada sebuah stesen televisyen yang menyiarkan aksi para pemain itu ke seluruh negara.

“Wahai rakyat-rakyat Ivory Coast, daripada Utara dan daripada Selatan, daripada Timur dan daripada Barat, kami telah membuktikan kepada anda hari ini yang Ivory Coast mampu bermain bersama untuk satu tujuan, layak ke Piala Dunia.

Jadi, kini kami merayu, satu-satunya negara di rantau Afrika yang mempunyai segala kekayaan ini tidak boleh dilanda p3p3rangan. Tolong, letakkan senjata kamu. Anjurkan pilihanraya dan segalanya akan menjadi lebih baik.”

Begitulah kata-kata rayuan dan pujukan yang telah dilemparkan oleh Kapten Pasukan Ivory Coast, Didier Drogba seusai tamatnya perlawanan kelayakan itu. Didier Drogba bersama-sama rakan-rakan sepasukannya yang lain telah melutut di hadapan kamera sewaktu drogba memberikan kata-katanya.

Usaha mereka itu menjadi berhasil apabila persetujuan untuk gencatan senjata di antara kedua-dua buah puak berjaya dicapai kira-kira seminggu selepas perkara yang terjadi di dalam bilik persalinan tersebut.

Presiden Ivory Coast pada ketika itu, Laurent Gbagbo juga menyifatkan yang bolasepak mampu menjadi contoh kepada penyatuan kebangsaan. Baginya, rakyat Ivory Coast mampu disatukan semula melalui kejayaan negara dalam sukan bolasepak.

Impian & Visi Seorang Kapten Terhadap Negaranya

Tahun berikutnya, 2006 menyaksikan yang Didier Drogba dimahkotakan sebagai Pemain Terbaik Dalam Rantau Afrika. Kejayaan Drogba itu sedikit pun tidak membuatkan dirinya mendabik dada malahan membuatkan beliau meneruskan usahanya dengan lebih kuat dalam membawa keamanan kepada negaranya.

Beliau telah terbang ke daerah Bouake, sebuah kawasan bergolak di Ivory Coast selepas memenangi Anugerah Pemain Terbaik Afrika tersebut. Di sana, Drogba telah menemui ramai peminat-peminatnya dan hal ini telah mencetuskan sebuah idea dalam minda beliau di mana beliau ingin melihat sebuah perlawanan pasukan kebangsaan Ivory Coast dilaksanakan di sana.

Benar, idea tersebut merupakan sebuah idea yang ‘gila’ daripada Didier Drogba. Namun bagi beliau, untuk membuktikan kepada pemulihan situasi terhadap negara Ivory Coast, hal tersebut perlu dilaksanakan.

Tanggal 3 Jun 2007 menyaksikan yang hasratnya itu berjaya menjadi realiti. Perlawanan di antara pasukan kebangsaan Ivory Coast dan pasukan kebangsaan Madagascar diadakan di Bouaké’s Stade Municipal, Bouake.

Pada hari tersebut juga, buat kali pertama dalam sejarah, Presiden Ivory Coast, Guillaume Soro dan Pemimpin Puak P3mb3rontak yang menguasai daerah Bouake, Guillaume Soro dilihat berdiri bersama-sama dan bersebelahan pada perlawanan tersebut semasa menyanyikan Lagu Kebangsaan Ivory Coast.

Lebih manis lagi, perlawanan tersebut berkesudahan dengan kemenangan berpihak kepada pasukan kebangsaan Ivory Coast. Mereka memenangi perlawanan tersebut dengan jariangan yang besar iaitu dengan jaringan 5-0. Hari yang begitu bersejarah buat Didier Drogba dan rakyat Ivory Coast khususnya.

Ulasan Penulis

Kapten Pasukan Kebangsaan Ivory Coast, Didier Drogba telah menunjukkan sebuah contoh yang begitu mengagumkan bukan sahaja kepada rakyat Ivory Coast tetapi juga masyarakat dunia di mana beliau berjaya menyatukan negaranya melalui sukan.

Tidak semua orang mampu melakukan hal demikian. Didier Drogba menunjukkan yang dirinya bukan sahaja merupakan pemain bolasepak yang hebat malahan juga seorang pemimpin yang menakjubkan.

Siapa sahaja yang mampu menghentikan p3rang saudara yang telah berlarutan selama beberapa tahun hanya dengan kejayaan dalam bolasepak? Pelik tetapi itulah hakikatnya, pengaruh yang ada dalam diri Drogba mampu memujuk kesemua pihak untuk bersatu dan membawa negara Ivory Coast menuju ke arah yang lebih baik.

RUJUKAN :


AI Berupaya Memberi Ancaman Kepada Manusia?

AI semestinya lama bersama manusia sejak abad kini. AI membantu kita memudahkan urusan harian seperti mengemaskini komputer dan juga membantu mencari carian dalam internet. AI juga membantu kita belikan barang jualan dan menayangkan video siaran langsung melalui sistem algorithm.

Namun, dalam dunia sains fiksyen AI dilihat sebagai robot dengan kebijaksanaan tinggi yang mampu mengancam manusia. Contoh paling senang nak faham adalah wayang bersiri Terminator yang memperlihatkan penonton akan dunia baru diperintah oleh robot AI bernama Terminator dan kaum manusia menjadi mangsa buruan Terminator.

Ramai warga dunia percaya bahawa perkara sebegini pasti berlaku. Mendiang saintis terkenal bernama Stephen Hawking juga percaya dan takut bahawa AI bakal menguasai dunia.

Sekarang, petisyen untuk 11 orang pakar dalam sains komputer dan AI bagi menjawab keupayaan AI ini menunjukkan sebanyak 82% undian menyatakan AI tidak akan sekali-kali mengancam manusia.

1) AI Sekarang Hanyalah AI Bertaraf Rendah

AI yang beroperasi sekarang ini dipanggil sebagai AI ‘lemah’ atau ‘cetek’. AI jenis ini digunakan secara meluas seperti mengesan struktur muka, pemanduan kereta secara automatik, dan pengesyoran pilihan carian dari internet. Ia bersifat ‘cetek’ kerana AI ini hanya menjalankan tugasan spesifik yang telah diprogramkan.

Walaupun AI diberi tugasan sebegini, namun perlaksanaan tugas-tugas tersebut adalah lebih baik dari manusia seperti AI komputer bernama Deep Blue yang mengalahkan juara pemain catur berkelas dunia pada 1997. Tapi kena ingat bahawa Deep Blue hanya diprogramkan untuk bermain catur, satu-satunya tugasan utamanya.

Satu lagi jenis AI selain AI ‘cetek’ adalah Artificial General Intelligence (AGI). AGI adalah AI yang meniru kebijaksanaan manusia, termasuk keupayaan untuk berfikir dan mengaplikasikan kebijaksanaan dalam menyelesaikan masalah-masalah yang berbeza. Sesetengah orang percaya AGI inilah AI yang bakal menghancurkan dunia manusia.

Apabila Matthew O’Brien, jurutera robotik dari institut Georgia Institute of Technology mengetahui andaian sebegini, beliau membantah dengan menyatakan bahawa adalah mustahil untuk AI mencapai tahap sebegitu. Mereka (jurutera robotik) tidak tahu bagaimana untuk jadikan AI sebagai kebijaksanaan yang beradaptasi seperti manusia dan tidak mengetahui bila masanya AI mencapai tahap sedemikian.

2) AGI Berpotensi Mengancam Manusia?

Bayangkan jika AGI berpotensi mengancam manusia, apakah jenis ancaman bakal AGI laksanakan? AGI belajar dari pengalaman dan data yang bertentangan dari tugasan asal. Jika AGI berbuat demikian, kita mungkin tidak dapat ramalkan apa yang ia lakukan jika berhadapan dengan situasi atau masalah baru yang tidak pernah AGI selesaikan.

Seorang saintis komputer, Dr. Roman Yampolskiy dari Universiti Louisville menyatakan bahawa tidak ada versi kawalan manusia terhadap AI buat masa ini. Kenyataan ini memungkinkan manusia mampu mengawal AI yang berpotensi mengancam manusia itu sendiri.

Professor perisian dan sains otak, Yingxu Wang dari Universiti Calgary juga berpendapat bahawa sistem dan produk AI yang direka itu dibatasi dengan lapisan asas sistem operasi untuk keselamatan dan kesejahteraan pengguna. Maka, lapisan ini menghalang AI mengakses dan mengubah sistem tersebut.

3) AI Tidak Berupaya Menjadi Ancaman Kepada Dunia

Ramai pakar percaya bahawa AI boleh jadi ‘jahat’ apabila ditangani oleh mereka yang tidak bertanggungjawab. Dr. George Montanez, pakar AI dari Harvey Mudd College menyatakan bahawa robot dan sistem AI tidak perlu menjadi identiti yang berbahaya. Mereka ini hanyalah alat yang berguna dan efektif bagi manusia yang berniat untuk cederakan orang lain. Itulah ancaman sebenarnya.

Contoh AI boleh jadi berbahaya akibat penggunaan pihak tak bertanggungjawab adalah ancaman rasis yang berlaku dalam algorithm perisian pengesahan wajah untuk penguatkuasaan undang-undang. Contoh lain adalah pada 2016 di mana mesej yang dihantar oleh AI kepada pengguna media sosial penuh dengan cercaan dan ancaman rasis. Mesej sebegini wujud akibat seorang pengguna menghantar mesej penghinaan kaum.

Maka, buat masa ini AI yang sentiasa bersama kita tidak berupaya lagi untuk ‘berevolusi’ menjadi AI yang mampu mengancam penggunanya sendiri. Sama ada AI mampu berbuat demikian seperti apa dunia fiksyen sajikan, saintis masih berkira-kira lagi akan kebarangkalian untuk peristiwa itu berlaku.

RUJUKAN:

Hamrud, Eva. (11 April 2021). AI Is Not Actually an Existential Threat to Humanity, Scientists Say. Science Alert.

Is AI an existential threat to humanity?


Asal Usul Bau Buku Yang Anda Beli

Mesti ramai yang perasan, tidak kira yang baru atau yang lama, helaian buku akan memberikan bau yang berlainan.

Ya. Ini kerana setiap buku akan mengeluarkan beratus bahan-bahan kimia meruap (volatile organic compounds- VOCs) yang berlainan. VOCs ini akan sampai kepada deria hidung kita, lalu otak akan mentafsirkan baunya (ada individu yang suka, ada yang tidak).

BUKU BARU akan memberikan bau yang sangat pelbagai. VOCs dalamnya berasal daripada:

• Agen pengikat (binding agent) contohnya ko-polimer vinyl acetate ethylene.

• Bahan yang digunakan dalam pemprosesan pembuatan helaian kertas. Contoh bahan peluntur seperti hydrogen peroxide, dan bahan rintang air seperti alkyl ketene dimer.

• Bahan dakwat seperti methylbenzene, ethylbenzene, xylene, chlorobenzene dan bromobenzene.

BUKU LAMA pula, baunya adalah lebih kepada degradasi bahan kimia yang membentuk struktur utama kertas iaitu cellulose dan lignin.

Lignin merupakan bahan kimia pengikat rantaian cellulose secara semulajadi dalam pokok. Pengoksidaan lignin akan menyebabkan warna kertas bertukar kekuningan dan menghasilkan asid organik yang membantu dalam mendegradasi rantaian cellulose menjadi VOCs yang mempunyai bau pelbagai seperti benzaldehyde dan furfural (bau kacang badam), vanillin (bau vanilla), dan ethyl benzene, toluene dan 2-ethyl hexanol (bau manis dan bunga).

Bau buku juga disumbangkan oleh kombinasi VOCs dalam rosin seperti terpenes dan asid resin. Rosin ini wujud secara semulajadi dalam kayu yang digunakan untuk membuat helaian kertas buku. Disamping bau spora kulat (hapak) pada buku yang disimpan di tempat yang lembap.

Kepelbagaian bau buku baru atau lama adalah bergantung kepada jenis dan jumlah VOCs yang wujud dan kadar pengewapannya yang mana bergantung kepada suhu persekitaran buku.

Nota: Kepekatan VOCs seperti furfural dalam buku boleh digunakan sebagai pengukur usia sebenar buku.


Krisis Identiti Superhero Dalam Filem Dan Komik

Superhero (adiwira) bukanlah satu perkara yang baru. Jejaknya boleh ditelusuri sejauh hingga kisah-kisah mitologi kuno Mesir, Parsi, Yunani, Rom, dan lain-lain. Kita juga boleh mendapati bahawa banyak jejak yang sama yang terdapat dalam komik, filem, dan rancangan TV superhero masa kini juga digunakan di dalam mitologi kuno.

Mungkin karya sastera ‘superhero’ yang paling awal pernah ditemui adalah berusia sekitar 4,000 tahun dan ianya berkisar tentang seorang pahlawan berkuasa super bernama Gilgamesh. Bahkan manusia zaman dahulu sentiasa akan mencipta pelbagai karya mitologi mengenai pahlawan-pahlawan yang hebat, Dewa-dewi berkuasa Demi-god. Begitulah juga dengan manusia moden, mereka mencipta para adiwira untuk mengisi peranan dan tujuan yang sama.

Dari masa ke semasa, cerminan atau kiasan ini berubah mengikut zaman. Pada akhir abad ke-19 atau awal abad ke-20, majalah-majalah cereka menjadi popular. Memandangkan ia dicetak menggunakan kertas kulit kayu, majalah-majalah ini murah untuk dihasilkan dan tidak membelanjakan banyak wang. Salah satu konsep yang diperkenalkan dalam buku ini adalah kisah aksi / pengembaraan yang menampilkan pahlawan misteri bertopeng. Watak seperti Shadow dan Spiderman adalah penjaga keamanan yang melaksanakan keadilan sambil menyembunyikan wajah mereka di sebalik topeng.

Superman adalah antara adiwira yang terawal dicipta untuk komik moden. Siegel dan Shuster mengambil inspirasi bukan hanya dari kisah-kisah mitos, tetapi juga dari lelaki misteri bertopeng dan pahlawan cereka yang lain seperti Doc Savage, tetapi dengan penambahan, iaitu mereka menjadikan lelaki misteri ciptaan mereka memiliki kuasa super. Apabila Batman menyusul, banyak inspirasi diambil dari Shadow dan pada awalnya, Batman bahkan membu.nuh dan membawa sen.jata api, seperti kebanyakan adiwira misteri.

Seiring berjalannya waktu, adiwira menjadi popular. Dalam beberapa cara, mereka menjadi cerminan zaman sekarang. Pada tahun 30-an, Amerika Syarikat menghadapi Great Depression, jadi rakyat perlukan hiburan sebagai penawar duka. Karakter seperti Superman juga telah mengundang rasa kekecewaan orang ramai ketika itu, kerana itulah Superman pada masa itu dilabel sebagai “pejuang keadilan sosial” melalui troll dan meme di internet hari ini kerana dia memb.uru orang-orang kaya, peniaga k.orup, bahkan kaki puk.ul isteri.

Semasa Pe.ran.g Dunia Kedua, adiwira menjadi sangat popular. Lalu mereka dijadikan alat propaganda dengan digambarkan sebagai pahlawan yang akan menentang musuh jahat yang kelihatan seperti penjahat dalam kehidupan sebenar (tanpa kuasa istimewa). Para pahlawan super ini tanpa sedar telah memberikan satu harapan kepada orang ramai bahawa mereka boleh memenangi pe.ran.g.

Pada awal tahun 1940-an, Amerika Syarikat sedang berada di dalam dilema. Negara itu baru saja menyertai Pe.ran.g Dunia Kedua, peranan wanita berubah kerana penglibatan mereka dalam pe.ran.g, dan ratusan ribu pendatang melarikan diri dari kemusnahan akibat pera.ng di Eropah. Zaman pergolakan ini terbukti menjadi lahan yang subur bagi ramai seniman, tetapi turut menjadi ilham besar bagi penulis buku komik yang mendapat inspirasi untuk mencipta ikon popular seperti Captain America, Wonder Woman, dan Superman.

Apa yang menjadi persoalan, bagaimana komik menyesuaikan diri dengan masyarakat kita yang selalu berubah? Dan apakah asal usul buku komik dan superhero di Amerika?

Muzik Jazz dan buku komik merupakan dua cabang seni Amerika yang terkenal. Mereka muncul dari fenomena struktur sosio-ekonomi yang sama. Pada separuh pertama abad ke-20, demi untuk keluar dari era Great Depression, masyarakat golongan pendatang didapati mencari kaedah tersendiri untuk memperkasakan kehidupan mereka secara profesional dan kreatif.

Peranan yang dimainkan oleh pendatang Yahudi melalui pasaran buku komik tidak boleh dipandang ringan. Kisah Superman sendiri bermula dengan kisah ‘pendatang’ yang berasal dari planet lain dan mendarat di tanah Amerika sebelum menjalani kehidupan yang lebih baik. Stan Lee, Jack Kirby, Joe Kubert, Will Eisner, Jerry Siegel dan Joe Shuster, adalah para pencipta bersama Superman yang merupakan tokoh legenda di Amerika sejak tahun-tahun awal, dan mereka semua adalah keturunan pendatang Yahudi.

Kerana itulah kisah pendatang sangat biasa dimasukkan ke dalam buku komik sebagai sebahagian daripada ‘DNA’ sesebuah komik, terutamanya semasa “Zaman Keemasan” komik. Tetapi kita masih akan mendapat intipati Amerika dalam kebanyakan kisah hari ini.

Memandangkan asal-usul komik sentiasa terikat dengan Pera.ng Dunia Kedua, buku-buku ini berbicara secara langsung kepada pembaca mengenai pepera.ngan, tentang penentangan terhadap N.azi, tentang catuan, bahkan ia bertujuan untuk memastikan supaya orang ramai mematuhi catuan yang ditetapkan. Superman dipaparkan menuding jari dari muka depan komik dengan dialog, “Anda harus membeli bon pera.ng anda!” Jadi propaganda melalui komik sebegini adalah benar.

Kita boleh melihat isu yang diperjuangkan oleh Captain America, atau penjahat yang ditentangnya, dan kita boleh melihat di mana masyarakat Amerika ketika itu. Semasa Pera.ng Dunia Kedua, dalam komik Captain America yang pertama, dia dilukis dengan gambaran sedang menu.mbuk Ado.lf H. Captain America jarang diberikan gambaran secara halus melalui buku komik tersebut. Sepanjang tahun 1950-an dia membuat kemunculan semula sebagai “Captain America: Commie Sm.asher” dan ia secara terang-terangan bersifat anti-Komunisme.

Pada tahun 1970-an, Captain America sedang menyiasat satu organisasi rahsia di Marvel Universe, dan dia tiba kepada ketua organisasi ini dan ternyata, Richard Nixon dan Henry Kissinger berada di belakang organisasi yang mengerikan ini. Captain America sangat terkejut sehingga dia menanggalkan kostumnya, dan selama kira-kira satu tahun dia menjadi “Nomad: The Hero Without a Country”.

Seperti biasa, dia tidak memera.ngi penjahat berkuasa super, tetapi penciptanya membuat kritikan politik secara terbuka mengenai Ska.ndal Watergate. Tepat selepas peristiwa 9/11, dia berada di Timur Tengah memeran.gi pengga.nas. Oleh kerana peran.g mula kurang popular, maka komik mula terdapat lebih banyak nuansa. Dari aspek perniagaan, itulah usaha dalam memanfaatkan sentimen awam dan menggerakkan lebih banyak buku. Tetapi pencipta kadang-kadang menyelitkan falsafah politik mereka sendiri, dan kadang-kadang mereka mempunyai hasrat bertentangan antara bakat kreatif dengan penerbit.

Salah satu sebab mengapa komik-komik Marvel menjadi dominan pada tahun 1960 adalah kerana Stan Lee benar-benar mengikut kehendak pembaca. Dan ketika gerakan hak-hak asasi manusia mula meningkat pada tahun 60-an, dia menyedari bahawa dia boleh mula memperkenalkan elemen-elemen tersebut ke dalam komik dan para pembaca akan mula bertindak balas. Ketika itulah pembaca di peringkat pelajar kolej benar-benar mula masuk ke dalam budaya campuran.

Pada awal 1970-an, Marvel juga memperkenalkan Luke Cage (Power Man), yang merupakan orang Afrika-Amerika pertama dengan buku komiknya sendiri.  Proses itu juga telah berjalan sejak beberapa tahun kebelakangan ini, di mana telah berlaku banyak pertukaran jantina dan pertukaran kaum yang berlaku di kalangan watak.

Spider Man telah muncul sebagai remaja Afrika-Amerika kacukan Amerika Latin, dan sekarang kita juga sudah ada Thor dan Wolverine versi wanita. Watak Ms. Marvel pula dicipta sebagai seorang gadis Muslim dan beberapa watak klasik telah dicipta ulang mengikut pelbagai peranan sebegini. Walau bagaimanapun, budaya ini mula melampaui batas hingga merendah-rendahkan asal usul sebenar suatu karakter asli.

Berbeza dengan Wonder Woman, sekiranya kita membaca semula komik Wonder Woman yang terawal, terdapat unsur-unsur perhambaan dan penyerahan yang melampau di seluruh halaman secara terang-terangan. Tidak pasti bagaimana dengan undang-undang penapisan pada waktu itu. Tetapi sebahagian besarnya, peminat hari ini yang memandang Wonder Woman sebagai ikon feminis pasti akan merasa janggal jika membaca kembali komik-komik Wonder Woman yang asal.

Pada penghujung 1960-an dan awal 1970-an, sebenarnya ada usaha dari pihak DC Comics untuk memanfaatkan populariti gerakan Feminis. Pendekatan mereka adalah, “Kuasa super tidak mencipta adiwira. Pilihan heroik yang mereka ambil itu akan menciptakan adiwira.“  Oleh itu, mereka memutuskan untuk membatalkan kuasa Wonder Woman, dan menjadikan dia seorang pejuang wanita biasa.  Jadi hasrat DC Comics adalah ingin memanfaatkannya dan menonjolkan ‘kuasa wanita’.

Tetapi reaksi seorang jurnalis feminis ketika itu, Gloria Steinem, adalah, “Kita memiliki satu watak adiwira wanita yang kita semua tercari-cari, dan kamu membatalkan kuasanya. Kamu tidak membatalkan kuasa Superman tetapi membatalkan kuasa Wonder Woman.” Pertikaian ini berlangsung selama beberapa tahun, dan kemudian Wonder Woman kembali dengan kuasa super. Dan sejurus selepas itu, Steinem melancarkan Ms. Magazine dan Wonder Woman kembali dalam kegemilangan yang penuh berkuasa sebagai hiasan muka depan terbitan pertama.

Pada pertengahan 1980-an seorang penulis bernama George Perez mengambil alih Wonder Woman. Wonder Woman pada dasarnya memiliki komponen asal usul yang tidak jelas hinggakan apabila pencipta yang lain turut serta, mereka bergelut untuk mencari kisah asal usul yang bermakna. Tetapi Wonder Woman sangat terikat dengan mitologi Yunani, dan salah satu hal yang dilakukan oleh George Perez ialah dia kembali dan menggantikan “kekusutan” pada asas Wonder Woman dengan asal-usul mitologi ini. Tindakan ini telah meluaskan lagi kisah asal usulnya, dan hasilnya adalah kisah Wonder Woman yang lebih baik sehingga tahun-tahun berikutnya.

Manusia, sebagai spesis yang berakal, sentiasa memiliki impian untuk menjadi lebih hebat / kuat / lebih cepat daripada keupayaan kita yang biasa sekarang, dan gemar membayangkan perkara yang mampu dilakukan sekiranya manusia memiliki kuasa-kuasa tersebut. Kita menceritakan kisah pengembaraan yang berani dan pertem.puran epik serta kuasa baik melawan kuasa jahat untuk saling mengingatkan bahawa kebaikan dan kejahatan itu wujud dan bagaimana kita menangani mereka secara kon.flik.

Namun, faktor-faktor yang menjana populariti adiwira jelas telah berubah dalam beberapa tahun kebelakangan ini, ia menjadi semakin terikat dengan kesan-kesan khas dan francais berbanding relevan secara politik dan sosial. Dengan adanya teknologi terkini, studio filem dapat mencipta dunia fantasi yang realistik, yang dihargai oleh penonton tanpa semestinya memerlukan filem-filem tersebut relevan secara sosial dan politik.

Konteks politik dan sosial masih wujud dalam kebanyakan filem adiwira, tetapi tahap relevannya tidak lagi dituntut oleh majoriti penonton, seperti yang dibuktikan oleh kurangnya kontekstualisasi kebanyakan filem. Sebenarnya, sebilangan penonton terutamanya di peringkat antarabangsa, mungkin lebih menyukai pengurangan kontekstualisasi politik Amerika, yang menjadikan filem-filem itu tidak relevan dalam konteks masyarakat asing.

Sejauh mana studio filem dapat mendorong filem yang mempunyai kesan khas sebelum ia mula ditolak dan membosankan? Adakah penonton akan terus mengeluarkan wang mereka untuk melihat sekuel demi sekuel?  Jawapan untuk soalan-soalan ini akan bergantung kepada waktu dan kajian lebih lanjut.

Walau bagaimanapun, sejak tahun 2017 boleh dikatakan kisah-kisah adiwira masih boleh meningkat kerana gabungan faktor politik, estetika, dan francais. Tetapi mungkin akan jatuh atas faktor-faktor kecelaruan identiti karakter adiwira berikutan terlalu menurut kepada tuntutan hak asasi dan kesamarataan jantina dan kaum yang melampau.

RUJUKAN:

Smart, Talia. (2016). Superhero Popularity in Past and Present America. PIT Journal.

Peterson, Frasier. (2016). How American History Created the American Superhero. Humanities Washington


Antara Tamadun Melayu Dan Tamadun Barat

Terdapat beberapa istilah yang dikaitkan dengan tamadun. Antara istilah yang sering digunakan ialah ‘civilization’ dalam bahasa Inggeris, tamadun dan peradaban dalam bahasa Melayu, maddana, umran dan hadarah dalam bahasa Arab. Setiap istilah ini mempunyai tafsirannya tersendiri. Selain itu, definisi tamadun juga berbeza antara seorang sarjana dengan sarjana yang lain kerana mereka memberi tafsiran tamadun berdasarkan disiplin ilmu masing-masing.

Bagi sarjana Islam, tamadun bermula dengan pengutusan nabi dan rasul. Para nabi dan rasul diberi amanat untuk memandu kehidupan manusia dan menjadikan manusia umat yang bertamadun. Sebenarnya masyarakat yang bertamadun adalah masyarakat yang memiliki seluruh atau sebahagian besar tingkat kemajuan kehidupan yang meliputi aspek spiritual dan material.

Menurut sarjana Islam, tamadun sesebuah bangsa itu akan terbina apabila wujudnya nilai-nilai baik dan mulia dalam sesebuah masyarakat. Seandainya sesebuah masyarakat mengabaikan nilai-nilai baik atau menyalahi matlamat utama pembinaan tamadun, maka masyarakat tersebut akan mengalami zaman kegelapan.

Ibn Khaldun menentukan beberapa kriteria utama masyarakat yang bertamadun. Antaranya seperti berikut:

• Aspek keagamaan atau kerohanian
• Organisasi sosial
• Sistem perhubungan
• Sistem perundangan
• Bandar
• Aspek kesenian – senibina, seni tulis dll.

Sekarang kita lihat pula apakah yang dimaksudkan dengan Tamadun Melayu itu? Tamadun Melayu sebenarnya merujuk kepada sebuah tamadun yang dibentuk oleh sekelompok manusia yang digolongkan sebagai kumpulan orang rumpun Melayu, tertumpu kepada wilayah di Asia Tenggara yang dikenali dengan pelbagai nama seperti gugusan Kepulauan Melayu gugusan Kepulauan Melayu- Indonesia, Nusantara, Alam Melayu, dan Tanah Jawi. Satu perkara penting yang mewarnai tamadun wilayah ini ialah bahasa Melayu, yang menjadi bahasa perhubungan luas di seluruh kawasan ini.

Tidak semua unsur-unsur atau ciri-ciri tamadun itu wujud dalam sesebuah masyarakat bertamadun. Hal ini disebabkan sebahagian daripadanya dihadkan oleh sumber alam, pandangan semesta atau falsafah hidup dan keadaan sekeliling yang mempengaruhi tindakan golongan manusia yang dimaksudkan. Orang eskimo misalnya mempunyai kepakaran dan teknologi dalam mekanikal seperti dalam pembinaan Iglu serta pembuatan peluncur ajing salji, tetapi dari sudut sistem politik dan social adalah masih kasar dn tidak sistematik. Tamadun barat pula walaupun mempunyai kemajuan dalam bidang material seperti sains dan teknologi namun mereka sangat kurang pencapaian dan penghayatan dalam bidang kerohanian dan keagamaan.

Malah mereka menolak campurtangan agama dalam bidang keilmuan serta kehidupan seharian yang menyebabkan terbentuknya fahaman sekularisme. Jika kita lihat dengan masyarakat tamadun Maya dari Amerika Tengah, mereka mahir membina bangunan-bangunan batu yang besar-besar dan mengkagumkan tetapi pencapaiannya dalam bidang seni logam dan persenjataan pula adalah amat daif dan tertumpu pada logam berharga seperti emas dan perak sahaja yang tidak sesuai dijadikan senjata. Tamadun mereka juga kurang pencapaian dalam bidang maritime atau pelayaran.

Hal ini berbeza pula dengan Tamadun Melayu yang memang kaya dengan pencapaian maritim serta penciptaan alat-alat pelayaran seperti aoutrigger serta kapal-kapal yang boleh bertahan didalam ribut. Oleh sebab itu kita tidak boleh mengukur kemajuan sesebuah tamadun itu hanya berpandukan kepada tinggalan material sahaja seperti bangunan-bangunan besar serta istana-istana yang gah sahaja.

Jika bangsa anda Pembina istana-istana besar sekalipun tetapi masyarakat tamadun anda masih tidak mempunyai nilai-nilai moral sebagai seorang insan atau manusia yang berakhlak dan beradab, ini bermakna anda masih lagi bangsa yang gasar.

Sebagai contohnya di Perancis pada zaman sebelum dan semasa Revolusi, keadaan masyarakat di Paris dan Bandar-bandar utama Perancis tidak kira masyarakat biasa atau golongan atasan hampir langsung tidak mementingkan kebersihan persekitaran dan kebersihan diri mereka.

Seperti yang saya pernah sebut sebelum ini jika anda seorang pembina istana Versailles sekalipun namun tidak tahu untuk mencuci punggung selepas buang air besar, adalah lebih baik belajar dahulu caranya dari tamadun lain. Inilah baru dikatakan peminjaman dan pertembungan diantara tamadun. Bukannya mengatakan bahawa tamadun anda lah yang terbaik dan masyarakat tamadun-tamadun lain harus mengikut corak tamadun anda.

Sebenarnya istana-istana besar dan gah yang kita biasa lihat di Europa bukanlah lambang ketamadunan tinggi yang sebenar, sebaliknya ia adalah lambang keangkuhan dan nafsu manusia serta lambang penindasan terhadap gologan rakyat biasa, petani dan hamba yang terpaksa menjadi buruh kasar serta membayar cukai untuk membina istana-istana tersebut.

Bangunan-bangunan ini tidak memberi apa-apa makna kepada para petani yang sedang kelaparan dan tinggal di dalam rumah yang diperbuat dari ranting-ranting serta tanah liat. Sedangkan golongan atasan dan pemerintah dengan senang lenang memenuhkan perut mereka dengan makanan-makanan mewah dan kemudian melepaskan sisa-sia makanan yang telah terproses dalam lambung mereka itu di tempat dimana mereka makan itu juga.

Hal Ini berbeza dengan tamadun-tamadun timur terutama tamadun Melayu yang mana bangunan-bangunan batu yang besar kebanyakannya adalah bangunan keagamaan dan adalah untuk manfaat dan kegunaan setiap lapis masyarakat dan bukan golongan pemerintah sahaja. Tradisi ini diteruskan pada zaman kedatangan Islam dimana kita dapat lihat bahawa kebanyakan kerajaan-kerajaan Melayu yang kuat mempunyai binaan masjid yang diperbuat daripada gabungan kayu dan batu serta besar ukurannya berbanding bangunan-bangunan lain yang diperbuat dari kayu.

Faktor alam, bentuk muka bumi dan cuaca juga memainkan peranan dalam hal tersebut. Namun ini tidak bermakna tamadun Melayu tidak mampu untuk menghasilkan binaan-binaan hebat seperti tamadun-tamadun barat. Sebagai contoh lihat sahaja pembinaan Borobudur, Angkor, Prah Vihear, Candi Prambanan, kompleks Candi Lembah Bujang, Cham tower dan banyak lagi di seluruh Asia tenggara. Hal ini memperlihatkan bahawa masyarakat tamadun rumpun Melayu pada zaman dahulu lebih mementingkan aspek kerohanian dalam ketamadunan berbanding keduniaan tidak seperti tamadun barat.

Sekian, Wallah hua’lam.

Klik SHARE jika artikel ini bermanfaat…

~ASJ~

Rujukan:

•Perbincangan Mengenai Tamadun – Prof Madya Dr Nik Rosdi Nik Ahmad Dan Nik Kamaliah Bt Nik Abdullah, Uitm, 2007.

•Tamadun dan Senibina: Dunia Berat Barat, Pengagungan Kebatilan? Dr. Ahmad Sanusi Hassan.

•Artifak Sains Dan Teknologi Alam Melayu, Che Husna Azhari, Rosdan Abdul Manan, Kamarul Afizi Kosman, Abdullah Zaidi Hassan, Institud Alam Dan Tamadun Melayu, 2011.

•Sejarah perkembangan tamadun dunia, Dewan Bahasa dan Pustaka, 1996.


Diplomasi Arak Tsar Rusia Sampai Bangsawan Barat Terbunuh

Normal bagi mana-mana pemerintah memberi layanan baik kepada perwakilan asing yang melawat negara mereka. Tetapi bagi perwakilan asing yang menjadi tetamu Tsar Rusia terutama Peter the Great, ia merupakan sesuatu yang menakutkan. Ini kerana satu-satunya jalan keluar daripada sambutan jamuan yang diadakan para Tsar ini untuk mereka ialah mabuk!

Hal ini amat merungsingkan mana-mana individu yang dihantar ke Rusia sebagai utusan atau duta sesebuah negara. Salah seorang daripadanya ialah seorang bangsawan Itali bernama Raphael Barberini. Sekitar 1564, beliau diminta oleh Ratu Elizabeth I England untuk menyampaikan sepucuk surat kepada pemerintah Rusia ketika itu, Ivan the Terrible (Ivan IV Vasileyich).

Setelah menunaikan amanah Elizabeth I dengan menyerahkan surat kepada baginda, Ivan meraikan Barberini dan ahli rombongannya dengan satu jamuan secara besar-besaran. Dengan jamuan sebegini, ini bermakna mereka perlu meneguk sejumlah besar arak sampai mabuk.

Setelah semua merasakan diri mereka mabuk, Barberini dan ahli rombongannya segera berlari keluar dari istana tetapi berdepan kesukaran untuk menaiki kuda mereka. Dengan keadaan malam yang gelap dan tanah berlumpur, situasi ini ibarat malang bertimpa-timpa kepada mereka. Selepas beberapa lama, barulah Barberini dan ahli rombongannya dapat meninggalkan istana dalam keadaan memalukan. Agaknya lepas Tsar Ivan pulih daripada mabuk yang dialami dan tahu apa yang berlaku, pastinya gelagat mereka ini menjadi bahan ketawa di istana.

Mungkin semua menyangka hal ini kerap berlaku. Benar, ia kerap berlaku terutama pada abad ke-15 dan ke-16. Tetapi menjelang abad ke-17, jamuan bersama Tsar hanya akan diadakan sekiranya tetamu yang diraikan ialah figura asing terhormat seperti raja atau bangsawan yang mempunyai hubungan rapat dengannya.

Orang terbaik yang boleh menerangkan jamuan sebegini ialah Andreas Rhode, setiausaha kepada Duta Denmark ke Rusia, Hans Oldeland sekitar tahun 1659. Kebiasaannya, tsar akan menghidangkan tiga jenis minuman iaitu bir, wain dan madu. Kesemua minuman ini diisi dalam bekas-bekas besar yang berbeza sebelum ia diletakkan dalam dewan jamuan. Di atas meja jamuan, hidangan-hidangan disediakan dengan Rheinwein (sejenis arak) dituang dalam gelas-gelas besar tetamu.

Dengan setiap gelas yang diisi arak sebegini melebihi 120 gram, perkara terakhir yang dimahukan para tetamu ialah mabuk terlalu awal. Selain itu, pastinya tsar juga akan mengajak mereka mengangkat gelas terlebih dahulu bagi meraikan jamuan yang diadakan sebelum minum. Oleh sebab itu, gelas yang mengandungi Rheinwein ini hanya akan disentuh selepas ia disentuh oleh tsar terlebih dahulu.

Ramai tetamu kalau setakat minum sikit buat cukup syarat, patut tak jadi masalah. Tetapi bagi para Tsar termasuk Peter the Great, itu takkan diterima. Bagi diplomat Austria abad ke-17, Augustin von Meyerberg, satu-satunya cara tetamu meninggalkan jamuan tsar ialah dipapah keluar dalam keadaan mabuk. Ini kerana bagi orang Rusia, mabuk dianggap satu tanda penghormatan kepada tuan rumah yang bersusah-payah meraikan tetamu mereka.

Begitupun, tidak semua yang mengikut tradisi ini. Dalam kes Meyerberg, tuan rumahnya yang juga duta Rusia Afanasiy Ordin-Nashchokin tidak mahu membebankan rakan diplomatnya itu dengan adat sebegitu. Tetapi jika anda tamu kepada Tsar, maka diplomat-diplomat Rusia akan memastikan anda mabuk walau dengan apa cara sekalipun.

Bagi para Tsar, ini merupakan cara terbaik untuk menayangkan kekayaan yang dimiliki di hadapan para perwakilan asing. Ini kerana kos sesetengah arak yang diminum termasuk vodka (dipanggil juga sebagai wain roti) amat mahal dengan sesetengahnya dihasilkan oleh kerajaan. Selain itu, ini juga cara untuk memaksa perwakilan asing berlaku jujur dengan baginda semasa jamuan berlangsung. Dalam keadaan mabuk, apa saja maklumat yang diraih amat berharga dan mampu memberi kelebihan dalam sebarang tindakan diplomatik dengan negara-negara luar.

Atas sebab itu, pegawai-pegawai istana akan berusaha memberi minum kepada tetamu yang meninggalkan istana walaupun mereka terlalu mabuk untuk minum. Hal ini amat merungsingkan ramai perwakilan asing sekiranya diberitahu mereka akan ditugaskan di Rusia. Satu cara untuk mengelak ‘pusingan tambahan’ ini ialah pura-pura mabuk atau terlelap. Hanya dengan cara itu, barulah mereka terlepas kerana tuan rumah (baik Tsar atau orang istana) menyangka mereka telah melayan para tamu dengan baik.

Tetapi apa akan berlaku sekiranya si tetamu tidak boleh menghabiskan minuman yang dihidangkan? Hal ini mungkin sukar dipercayai tetapi si tetamu boleh diberi keizinan oleh Tsar atau kerabat diraja Rusia untuk berbuat demikian. Ini berlaku kepada duta Itali, Ambrogio Contarini semasa menjadi tetamu Putera Ivan Vasilevich (sebelum bergelar Tsar). Sebaik menyedari tamunya itu tidak mampu minum suku daripada arak yang dihidangkan, baginda mengizinkan Contarini untuk tidak minum lagi.

Namun begitu, semua ini tidak boleh mengatasi kegilaan Peter the Great terhadap arak. Dikenali sejak dari muda sebagai pencinta arak dan bertanggungjawab memperkenalkan cukai janggut, gelagat baginda menimbulkan kerungsingan ramai pihak terutama bila mabuk. Sehinggakan pada satu tahap, Peter turut dilabel sebagai anti-gereja berikutan tindakannya mengadakan pembaptisan secara olok-olok menggunakan vodka dalam setiap pesta yang diadakannya.

Kebiasaannya, Peter akan mencabar para tetamu untuk minum 1.25 liter vodka sekali jalan. Kononnya dengan minum sebegitu rupa, ia merupakan tanda taat setia yang tidak berbelah-bahagi kepada baginda. Tetapi jika para tetamu menyangka mereka akan dapat melepaskan diri daripada pesta anjuran Peter dengan mudah, lupakanlah.

Para tetamu akan dibawa ke luar di mana mereka ditugaskan untuk menebang pokok-pokok yang wujud sekitar pesisir pantai istana. Bila dah penat, para tetamu menyangka mereka akan dijamu makanan dan minuman yang enak. Tetapi yang menanti mereka ialah lebih banyak bekas vodka untuk diminum!

Minumlah seberapa banyak pun, Peter tidak akan berpuas hati. Jika ada tetamu yang terlelap, mereka akan dikejutkan dan disuruh minum lagi. Pesta arak anjuran baginda berlanjutan dari malam sampai pagi. Menjelang pagi, mereka ingat lepas pulang ke rumah, tak perlu lagilah teguk arak atas arahan baginda.

Malangnya, pada waktu begini, mereka akan dipanggil kembali ke istana untuk bersarapan dengan Peter. Kalau sarapan biasa termasuk minuman panas, normallah. Tapi vodka lagi?! Itu yang mendorong sesetengah tetamu cuba mencari alasan untuk tidak menghadirinya termasuk pura-pura sakit. Mereka hanya akan menghela nafas lega sekiranya Peter gering selepas minum arak tanpa henti malam sebelumnya. Kalau tak, terpaksalah lari ke mana-mana wilayah berhampiran untuk mengelak situasi ini.

Akibat tabiat buruk Peter ini, ia mengakibatkan pelbagai tragedi semasa pemerintahan baginda. Salah seorang yang terkesan ialah Anna Ioannovna, balu kepada Duke of Courland Friedrich Wilhelm. Pada satu ketika, Wilhelm menghadiri salah satu pesta arak anjuran sepupu isterinya itu. Dalam perjalanan pulang dari St Petersburg, baginda mengalami kemalangan dan mangkat di tempat kejadian. Ramai sejarawan percaya Wilhelm dalam keadaan mabuk selepas cuba bersaing dengan Peter dalam pesta berkenaan.

Tetapi selepas era Peter the Great, barulah ramai perwakilan asing merasa lega jika menghadiri mana-mana jamuan Tsar. Ini kerana baginda merupakan pemerintah terakhir yang minum semberono ini. Sejak itu, semua Tsar/Tsarina Rusia lain termasuk Tsar Nicholas II tidak lagi mengamalkan tradisi yang membawa rebah ini.

Rusia dari dulu tidak terlepas daripada pemimpin yang berkuasa secara mutlak. Maka bagi sesiapa yang meminati sejarah Rusia, kalian boleh beli buku ini: https://shopee.com.my/The-Patriots-Putin-Tsar-Moden-Rusia-i.238336777.17912981320

RUJUKAN

Manaev, G. (2022, 6 Julai). How Russian tsars used to get foreign envoys blind drunk. RBTH.

Sharma, S. (2017, 11 Jun). Peter the Great: The Tsar You’d Never Want to Say Cheers With. News18.


Impak Bunyi Kepada Bayi

Hiburan memang sangat penting bagi manusia. Salah satu
daripada banyak cara untuk menghiburkan diri ialah filem. Sebenarnya seni
komunikasi menggunakan ayat, gambar, bunyi dan gerakan sudah lama dipraktikkan.
Malah dunia perfileman pun telah banyak memberikan pengaruh, sama ada baik atau
buruk sahaja. Namun sebagai manusia, seharusnya digunakan akal untuk
mengenalpasti dan mendahulukan kepentingan yang paling utama.

Filem Avengers: Endgame telah pecah pawagam dengan permulaan
yang sangat baik. Kalau tiada aral melintang, filem ini berpotensi untuk
menurunkan Avatar daripada rekod paling tinggi kutipan. Untuk mencapai sasaran,
pembikin amat memerlukan sambutan orang ramai yang berpusu-pusu. Jadi memang
boleh dianggarkan kalau para pengunjung bawa anak-anak sekali.

Ini yang dimaksudkan. Sebagai manusia, kepentingan paling
utama harus didahulukan.

Berikut merupakan bunyi bising berdasarkan ukuran decibel (dBA):

Menurut Pusat Pengawalan dan Pencegahan Penyakit Amerika
Syarikat, apa-apa bunyi yang mencecah 90 dBA sebenarnya kuat bagi pendengaran
[1]. Institut Kebangsaan mengenai Ketidakupayaan dan Gangguan Komunikasi Lain
pula melaporkan yang pendedahan bunyi sebising 85 dBA keatas yang berpanjangan boleh
menyebabkan masalah pekak [2]. Bagi pawagam United Kingdom, purata bunyi ialah
85 dBA.

Purata atau had bunyi di Malaysia sebenarnya tidak relevan
untuk dibincangkan. Sebaliknya, apa yang seharusnya ditekankan ialah kesan
pendedahan bunyi bising berpanjangan terhadap kanak-kanak. Filem Avengers:
Endgame didapati disokong oleh golongan yang turut membawa kanak-kanak.

Menurut WebMD, pihak hospital menetapkan had bunyi bagi
pusat jagaan kanak-kanak pada 50 dBA [3]. Kajian yang dilakukan pada anak
haiwan didapati bunyi yang bising boleh mengubahkan cara otak memproseskan
suatu bunyi. Namun bayangkan manusia kecil yang hadnya 50 dBA terpaksa didedahkan
dengan bunyi purata 85 dBA selama berjam-jam.

Boleh dijaminkan apa-apa jua filem mempunyai babak yang
mencecah 85 dBA. Letupan, tembakan, kesan bunyi khas dan sebagainya sudah
mencukupi untuk merosakkan telinga anak-anak, semata-mata untuk ibu bapa dapat
hiburan sementara. Apabila ditegur, boleh pula dibalas, “kalian tiada anak –
kalian faham apa?”

Jawapan sebegitu sebenarnya melambangkan kesalahan besar
dalam kalangan ibu bapa. Menonton wayang ialah pilihan, bukannya kewajiban. Itu
baru pasal bunyi, belum lagi tentang pendedahan penyakit daripada kerusi,
lantai dan dinding. Berdasarkan perkongsian-perkongsian di media sosial, cukup
untuk disimpulkan dengan ucapan istighfar.

Tidak mati pun
kalau kalian terlepas filem di pawagam.

[1] https://www.cdc.gov/niosh/topics/noise/

[2] https://www.healthyhearing.com/report/51919-Lawmakers-seek-to-curb-loud-noise-in-movie-theaters

[3] https://www.webmd.com/parenting/baby/news/20140303/baby-sleep-machines-could-damage-hearing-study-suggests#1


Empat Imam Dalam Satu Waktu Solat Di Masjidil Haram

Seorang pengembara terkenal dunia Islam, Abu Abdillah Muhammad bin Ibrahim al-Lawati atau lebih dikenali sebagai Ibnu Batuttah dalam catatannya yang dikenali sebagai Rihlah Ibnu Batuttah (Pengembaraan Ibnu Batuttah) pernah berkunjung ke kota Makkah al Mukarammah dan menunaikan haji di Masjidil Haram sepanjang pengembaraanya.

Ibnu Batuttah menceritakan bahawa orang Islam pada masa itu bersolat jemaah di Masjidil Haram bukannya berimamkan satu imam seperti sekarang ini, tetapi sebanyak 4 imam berlainan mazhab dalam setiap waktu solat. Maknanya, dalam setiap waktu solat, akan ada 4 imam dengan kelompok mazhab masing-masing akan bersolat mengikut imam dan pegangan mazhab fikah masing-masing.

Yang dimaksudkan 4 imam dari 4 mazhab ini tidak lain dan tidak bukan ialah mazhab Hanafi, Hanbali, Maliki dan Syafii (termasuklah kelompok Syiah menjadikan jumlah kelompok umat Islam yang bersolat di Masjidil Haram pada masa itu ialah sebanyak 5 kelompok.

Dalam catatannya, Ibnu Batuttah menceritakan bahawa kelompok bermazhab Syafii diberi penghormatan untuk memulakan solat jemaah dahulu sejurus selepas azan, kemudian diikuti mazhab Maliki, Hanbali, Hanafi kemudian barulah Syiah secara bergilir-gilir.

Kedudukan tempat imam dan pengikut mazhab masing-masing berdiri ketika waktu solat juga dinyatakan oleh Ibnu Batuttah;

Terletak di lingkaran antara Rukun Yamani dan Rukun Iraqi berdekatan dengan perigi Zam-Zam. Imam mazhab Syafii berdiri di hadapan Makam Ibrahim.

Terletak di lingkaran antara Rukun Yamani dan Rukun Syami.

Terletak di lingkaran antara Rukun Yamani dan sudut dinding Kaabah yang menempatkan Hajarul Aswad.

Terletak di antara lingkaran antara Rukun Iraqi dan Rukun Syami bertentangan dengan Hijir Ismail dan saluran Mizab.

Sebab itulah kalau kita lihat dan belek gambar lama kota Makkah dan Masjidil Haram (yang pada masa itu belum ada bangunan-bangunan tinggi dan bukit-bukit di sekeliling kota Makkah pun boleh dilihat jelas), kita akan lihat terdapat pondok-pondok yang dibina di sekeliling Kaabah yang digelar sebagai Makam Imam Mazhab Empat.

Makam Imam Mazhab Empat ini bukanlah kubur dan bukan juga batu tempat berpijak seperti Makam Ibrahim, tetapi pondok-pondok tempat para imam mazhab masing-masing berdiri ketika mengetuai solat jemaah di kalangan pengikutnya.

Keadaan sedemikian berterusan pada zaman Empayar Turki Uthmaniah dan Kerajaan Hejaz, sehinggalah selepas kota Makkah dikuasai oleh Arab Saudi dan keturunan Dinasti Sa’ud, di mana pondok-pondok ini diruntuhkan dan semua jemaah di Masjidil Haram kemudiannya menunaikan solat jemaah dengan satu imam tanpa mengira mazhab.

Persoalan pertama yang muncul di minda kita apabila mengetahui cerita ini;

Adakah seluruh umat Islam pada masa itu terlalu taksub dan fanatik terhadap mazhab masing-masing sehingga tidak mahu berimamkan imam yang tidak semazhab dengannya?

Sesungguhnya justeru kerana mereka tidak bersikap taksub dan fanatik dengan mazhab masing-masinglah maka perkara tersebut terjadi. Ini jelas kerana setiap mazhab tidak saling menyalahkan antara sesama mereka, mereka saling hormat menghormati pendapat pihak lain selagimana ianya berdasarkan kepada ijtihad yang diterima dan mereka tidak ingin hendak mendabik dada mengenai kelebihan mazhab mereka kepada orang lain.

Maka atas adab dan tasamuh (toleransi) yang tinggi serta meraikan perbezaan pendapat yang dianggap antara rahmat dalam Islam, setiap mazhab Ahlus Sunnah wal Jama`ah diberi ruang untuk beribadah dalam Masjidil Haram mengikut pandangan dan pegangan mazhab masing-masing.

Sungguh keberadaan sholat 4 Imam dengan jemaah masing-masing tersebut membuktikan sikap tasamuh dan toleransi sesama umat yang tinggi,  malangnya segelintir pihak telah membuat tanggapan yang silap bahawa ianya tanda umat BERPECAH BELAH.

Apakah benar, ketika itu umat Islam menjadi berpecah-belah? Jawapannya adalah sebaliknya, kerana sejarah telah membuktikan bahawa kala itu umat Islam adalah umat yang bersatu dan kuat sehingga menguasai dunia. Justeru kekuatan umat Islam itu adalah pada kepelbagaian dan perbezaan pendapat yang ditangani dengan sikap tasamuh yang tinggi serta saling hormat-menghormati. Di situlah kunci perpaduan umat yang sejati.

Dari sudut sejarah,  keempat-empat imam dan pengikutnya didapati sentiasa mengamalkan toleransi yg tinggi,  hormat menghormati,  perpaduan,  bahkan tiada sebarang masalah pun di antara pengikut mazhab-mazhab empat tersebut hingga menggugat perpaduan ummah.

Cerita mengenai wujudnya Makam Imam Empat Mazhab di Masjidil Haram satu ketika dahulu kini hanya menjadi sejarah yang menunjukkan betapa Islam amat menghormati perbezaan pendapat di kalangan umatnya dalam perkara-perkara furu’ atau khilafiyyah.

Kita juga harus sedar dan faham bahawa kewujudan mazhab–mazhab seperti Hanafi, Maliki, Syafii dan Hanbali dan perbezaan pendapat di kalangan mereka bukanlah bermaksud PERPECAHAN dalam Islam. Sebenarnya, perkembangan mazhab ialah satu cabang pemikiran dan pendapat ulama-ulama muktabar yang tersusun secara sistematik. Ulama mazhab yang Empat berjaya membawa agama Islam beserta umatnya ke arah penyusunan gaya pemikiran Islam yang termaju, sistematik dan berjaya selepas era Rasulullah s. a. w dan sahabatnya.

Para ulama dan ahli intelektual Islam dari masa lampau sehingga sekarang terus mengadakan ijtihad dalam pelbagai perkara dan masalah yang berlaku. Perbezaan pendapat timbul kerana penafsiran para alim ulama terhadap suatu ayat al Quran dan hadis tidak seragam namun sama-sama mempunyai hujah yang kukuh. Mereka hanya berselisih faham dalam masalah fikah namun pegangan tauhid dan akidah tetap sama. Mereka sama-sama Ahlul Sunnah wal Jamaah.

Bagaimana seseorang itu boleh terlalu taksub terhadap mazhabnya sedangkan keempat-empat imam pengasas mazhab semuanya saling berkait antara satu sama lain? Imam Hanbali pernah belajar dengan Imam Syafii manakala Imam Syafii juga pernah belajar dengan Imam Malik di Madinah serta menghafal kitab al Muwatta’ karangan Imam Malik, dan Imam Malik juga pernah belajar dari Imam Abu Hanifah.

Kewujudan makam mazhab empat di Masjidil Haram dalam lipatan sejarah Islam pada zaman dahulu telah membuktikan bahawa umat Islam sentiasa bersatu dan mengamalkan sikap toleransi dan bertolak ansur sesama mereka walaupun mempunyai perbezaan sesama mereka. Pengikut mazhab-mazhab saling hormat-menghormati antara satu sama lain dan setiap di kalangan mereka diberi ruang solat masing-masing di Masjidil Haram.

Betapa indahnya perpaduan dan sifat toleransi di kalangan umat Islam pada masa dahulu kan?


Pahit Manis Bittersweet

Bittersweet adalah satu nama band indie yang tidak asing
lagi dalam pendengar muzik tempatan. Lagu-lagu seperti Kucing Hitam, Capital E,
Hilang dan yang terbaru single bertajuk Racun Dunia (2019). Band yang memainkan
genre British rock yang menjadi kegilaan anak muda. Ditubuhkan pada tahun 2004
dan kebanyakan lagu mereka berbahasa inggeris. Bittersweet percaya pengaruh
bahasa yang mudah difaham semua itu boleh menjadi pendekatan terbaik untuk
meluaskan pasaran sehingga ke peringkat antarabangsa.

Band ini dianggotai Hafizan Razali (vokalis), Herri Hamid
(gitar), Munzir Azmi (gitar) dan Fadhilul Iqmal (keyboard) – 2018. Pasti anda
tertanya-tanya di mana hilangnya Pijie iaitu vokalis Bittersweet yang asal?
Masih ada, dan kini dia berkecimpung di dalam perniagaan bundle. Menurut Pijie,
bundle kini adalah ‘muziknya’.

Sound yang dihasilkan dari Bittersweet mempunyai gabungan
dari band rock British. Oasis, The Stone Roses, dan The Beatles. Mereka
bereksperimentasi bunyian brit rock dan garage pop dipengaruhi dari Britain sekitar
70-an, 80-an dan 90-an, mencipta niche stail muzik mereka tersendiri. Lirik
mereka berkisar realiti hidup yang menginspirasi mereka untuk mencipta muzik.

Pada tahun 2016, Bittersweet merilis album pertamanya iaitu
‘Perfect Match’ yang memuatkan 10 buah lagu di bawah label History
Records.  Debut pertama mereka memberi
impak pada band Brit-Rock di Malaysia.

A Perfect Match (2006)

Dengan sokongan dari peminat muzik tempatan, mereka berjaya
merilis album kedua yang bertajuk ‘Empire Transition’. Ia seolah-olah mempunyai
magis tersendiri apabila berjaya memukau peminat seluruh Asia.

Empire Transition (2011)

Dan sehinggalah ke album BTSWT yang memuatkan tujuh buah
lagu.

BTSWT (2016)

Bittersweet telah membuat tour di Jakarta, Bandung,
Singapura dan seluruh Malaysia. Mereka juga adalah duta rasmi Puma Malaysia.

Pahit manis band ini dengan keluarnya Pijie dari band,
penerimaan Fizan sebagai vokalis baru, Herri kemalangan jalan raya, dan
lain-lain lagi mematangkan perjalanan band dari Ipoh ini. Penulis begitu
terkesan mendengar lagu Hilang kerana vokalisnya adalah Herri sendiri.

Dan berita gembira buat peminat Bittersweet, kemungkinan album baru mereka akan dilancarkan pada tahun 2020. Mereka sedang dalam proses merekod lagu-lagu baru.

RUJUKAN:

Laman Rasmi FB Bittersweet


Ilmuwan Salaf Abbasiyah : Bumi Itu Bulat!

Beberapa orang sahabat pernah meminta pendapat saya tentang kontroversi “flat earth” (bumi leper).

Memang dalam Al Quran tidak ada dalil qat’ie tentang bentuk muka bumi. Para ulama berdalilkan secara zhon perkataan يُكَوِّرُ dalam surah Az Zumar : 5 untuk menyokong pendapat bahawa bumi ini bulat.

Namun sebelum kurun ke-3 Hijrah (sekitar 200 Hijrah/ 800 Masihi), Khalifah Abbasiyah iaitu Khalifah Ma’mun (wafat 218 H) pernah mengumpulkan pakar-pakar ilmu falak dan geografi di Baitul Hikmah untuk membuat peta dunia.

Ternyata para ilmuwan Abbasiyah ini telah membuat sebuah glob bagi membuktikan bumi ini bulat. Peta Alam Melayu/ Nusantara turut dilakarkan dalam glob ini.

200 tahun setelah itu, seorang ulama Andalusia iaitu Ibn Hazm telah menulis dalam sebuah kitab yang bertajuk “Al Fasl fil Milal Wal Ahwa Wan Nihal dalam bab penjelasan tentang bulatnya bumi bahawa:-

“Sesungguhnya tidak ada seorang pun dari ulama kaum Muslimin yang berhak menyandang gelaran imam dalam ilmu agama -semoga Allah meredhai mereka- yang mengingkari bahawa bumi itu bulat, dan tidak dijumpai bantahan atau satu kalimat pun dari salah seorang dari mereka tentangnya. Bahkan Al Quran dan Sunnah telah menguatkan hujah tentang bulatnya bentuk bumi”.

100 tahun berikutnya, seorang ahli geografi Islam yang ulung iaitu Muhammad Al Idrisi telah mengajar Eropah tentang bulatnya bentuk bumi. Al Idrisi menukilkan dalam kitab Nuzhat Al Mushtaq Fi’khtiraq Al Afaq bahawa:-

“Bumi itu berbentuk bulat seperti bulatnya bola. Sedangkan air menempel di atasnya dan tidak tumpah di atasnya secara semulajadi dan tidak terpisah dari padanya.”

Tulisan Al Idrisi ini juga membuktikan bahawa beliau telah menerangkan tentang graviti secara tidak langsung 600 tahun sebelum Isaac Newton.

Selain itu, Al Idrisi juga telah membuat sebuah peta glob daripada perak seberat 400 kg dan dihadiahkan kepada King Roger II, Raja Sicily. Al Idrisi turut melakarkan peta Alam Melayu di dalam peta glob ini.


Shajar al-Durr: Sultanah Penyelamat Islam Dari Tentera Salib

Shajar al-Durr, wanita yang muncul dari bayang-bayang sejarah untuk kemudiannya memerintah sebagai seorang Sultanah dan sempat pula menghentikan Perang Salib Ketujuh, sememangnya merupakan seorang wanita yang amat mengagumkan.Beliau bermula sebagai seorang hamba yang dibeli untuk dihadiahkan kepada Sultan Mesir. Kemudian, setahun pertama hidupnya di istana dilimpahi rahmat apabila mereka berdua berkahwin dan dikurniakan zuriat. Pun begitu, perjalanan hidupnya tidak berterusan bahagia sebegitu.Keadaan berubah sedih apabila Sultan mangkat. Menambah duka yang dialami, pada masa-masa itu jugalah Louis IX dari Perancis memulakan serangan ke atas Mesir yang mana serangan ini merupakan sebahagian daripada kempen Perang Salib Ketujuh.Sebagai seorang wanita yang tabah dan berbakat dalam kepemimpinan, Shajar tidak berlama-lama berduka dengan kemangkatan suaminya sebaliknya terus mengambil-alih tampuk pemerintahan negara dan melakukan persiapan untuk menghadapi peperangan dengan bantuan ketua panglima.Mereka berjaya menewaskan ketumbukan Perancis dan menawan Louis IX. Hal ini merupakan tamparan yang hebat buat Perancis memandangkan mereka terkenal dengan kegagahan dan kekuatan dari segi ketenteraan. Tentera-tentera Perancis melihat kekalahan ini sebagai petanda bahawa Tuhan tidak memihak mereka (sebahagian tentera Salib malah memeluk Islam sesudah kekalahan ini).Sebaik sahaja khabar kekalahan ini sampai ke Perancis, seramai 10 000 orang petani berangkat menuju ke Mesir demi menyelamatkan raja mereka. Walau bagaimanapun, organisasi mereka bersifat caca-merba sehingga mendorong mereka memeterai perjanjian untuk mengembalikan raja mereka itu dengan bayaran sebanyak 400 000 livres tournois (sekitar 30% dari keseluruhan penghasilan tahunan Perancis).Kali ini, Shajar, seorang wanita yang memerintah negara Muslim dan mengetuai perundingan, benar-benar berhasil memalukan Perancis. Walau bagaimanapun, episod hidupnya tidak berhenti di situ. Terdapat satu lagi cabaran yang perlu ditempuh oleh Shajar iaitu anak tirinya, Turanshah/Turan yang merupakan pewaris takhta. Sejurus sahaja selesai peristiwa yang melibatkan urusan dengan pihak Perancis itu tadi, Turanshah tiba-tiba sahaja muncul di tampuk kekuasaan. Beliau mungkin adalah calon pemerintah yang paling buruk sifatnya. Mana tidaknya, beliau meminum arak secara terbuka dan menentang sesiapa sahaja yang tidak mematuhinya. Di samping itu, beliau juga membawa masuk sejumlah hamba bagi menggantikan orang-orang yang telah berjasa menaikkan beliau. Salah seorang mangsa yang disasarkan oleh Turanshah tidak lain tidak bukan adalah Shajar, dan sudah tentulah itu merupakan tindakannya yang paling dangkal.Dengan pasukan tentera memihaknya, Shajar membvnuh Turanshah dan beliau secara rasmi ditabalkan sebagai Sultanah. Pada zaman pemerintahannya, Shajar malah mencetak syiling tersendiri.Namun malangnya, terdapat pihak luar yang tidak menerima wanita sebagai pemegang takhta. Baghdad tidak memberikan perakuan terhadap kedudukan Shajar dan beranggapan bahawa wanita tidak seharusnya memegang jawatan sebagai seorang pemerintah. Khalifah di Baghdad malah menghantar surat terbuka kepada penduduk Mesir yang berbunyi, “Memandangkan tidak ada lelaki dalam kalangan kalian yang layak menjadi Sultan, maka aku akan hantarkan seorang yang layak kepada kalian.”Untuk menenangkan keadaan, Shajar menikahi seorang pegawai yang pernah berkhidmat untuk suaminya, iaitu Aybek/Aibak. Aibak ditabalkan sebagai Sultan, namun Shajar masih terus mengendalikan kebanyakan urusan negara. Beliau juga memakai gelaran Sultanah.Beberapa tahun kemudian, Aybek menikahi isteri ketiganya dengan tujuan untuk menguatkan lagi pengaruh dan kuasanya. Apa yang berlaku sesudah peristiwa ini berbeza antara satu kisah dengan satu kisah. Namun, Shajar tidak bersenang hati dengan perkahwinan sebegini lalu bertindak membvnuh Aybek ketika beliau berada di kamar mandi.Tidak lama kemudian, beliau pula mangkat dan sekali lagi, tidak ada kepastian tentang bagaimana dan di mana Shajar menghembuskan nafasnya yang terakhir. Dinasti Mamluk yang beliau mulakan batu asasnya berkuasa selama 300 tahun sebelum Uthmaniyah muncul dan mengambil-alih hegemoni.

RUJUKAN:Maurane Dierckx. (Disember 2018). Shajarat al-Durr: The Powerful Sultans Widow who Stopped the Crusade Attacks. Mvslim.https://mvslim.com/shajarat-al-durr-powerful-sultans-widow-2/


Penyakit Lumpuh Apa Yang Menyerang Justin Bieber?

Selebriti macam Justin Bieber mempunyai pengaruh yang wajar dimanfaatkan orang awam sebagai sumber ilmu. Tidak perlu taasub pasal hidup mereka secara melampau. Namun bab pengalaman mereka boleh diambil kira. Demikian hari, seluruh dunia ambil peduli tentang alopecia areata terutamanya selepas kes tampar Will Smith dan Chris Rock. Kemudian peminat Bruce Willis pula terkejut dengan kes aphasia. Sekarang kecoh tentang Sindrom Ramsay Hunt pula yang terkena pada Justin Bieber.

Satu benda pasal Sindrom Ramsay Hunt. Semua orang boleh kena. Ia bukan bersifat genetik atau faktor usia semata-mata. Sesiapa saja boleh terkena penyakit ini yang dinamakan sempena James Ramsay Hunt. Beliau adalah seorang doktor yang mengenal pasti kewujudan penyakit ini pada tahun 1907.

Dr. Hunt menyumbang bakti dalam penyelidikan tentang tubuh badan manusia. Jasa beliau terlalu besar sampai namanya ditempa untuk a) Ramsay Hunt’s atrophy, b) Ramsay Hunt’s zone dan c) Ramsay Hunt’s paralysis (yang hampir-hampir sama seperti Penyakit Parkinson). Dan beliau mengulas tiga sindrom yang berkaitan dengan penyakit menimpa Bieber (Sweeney & Gilden, 2001).

Punca Penyebaran Penyakit

Untuk faham apa yang berlaku, kena rumuskan guna bahasa mudah. Sindrom Ramsay Hunt ialah destinasi. Jika ada destinasi, mesti kena ada jalan raya dan kenderaan. Dalam situasi ini, jalan raya dipanggil herpes zoster oticus… sejenis kayap yang jarang-jarang berlaku (Gold, 2020). Bercakap pasal kayap, semua orang tahu puncanya adalah virus bernama varicella (kenderaan). Virus sama menyebabkan demam campak.

Jadi penyebarannya adalah sama seperti demam campak juga – udara (airborne) atau sentuhan (Ayoade & Kumar, 2021). Tidak pasti macam mana Justin Bieber terkena. Potensinya sangat luas. Macam-macam carab oleh jadi… pada masa yang sama sekalipun. Buat masa ini – cara terkena mungkin sudah tidak lagi penting. Yang penting adalah, betapa ramai tidak tahu bahawa virus demam campak boleh mencetuskan kelumpuhan.

Hilang Kawalan Anggota Badan

Sindrom Ramsay Hunt sangat rambang sebenarnya. Setiap pesakit membawa simtom-simtom berbeza. Ada yang mengalami ruam teruk di bahagian telinga. Ada yang lumpuh muka kerana kerosakan saraf. Ada yang kena kedua-dua simtom terus. Pihak doktor sendiri berbelah bahagi dalam bab ini. Mereka berkata kalau kena ruam saja, diagnosis hanya “herpes zostic oticus”. Tetapi kalau kena dua-dua simtom, baru isytihar “Ramsay Hunt syndrome”.

Apabila saraf muka rosak, otot akan terjejas sekali. Susah senyum. Susah tutup mata. Kadang bercakap pun susah. Kes Justin Bieber memang sangat lanjut (advanced level). Virus melumpuhkan bahagian kiri mukanya sampai beliau tidak boleh fokus pada prestasi kerjaya (Reuters, 2022). Masalahnya, mata kanan pula tidak boleh tutup. Lubang hidung tidak boleh gerak. Tengok gaya – macam lumpuh lebih daripada separuh muka.

Boleh Sembuh Tak?

Sama seperti demam campak, sindrom ini boleh sembuh. Cuma lama mana belum pasti. Justin Bieber menghentikan semua persembahan dalam jadualnya untuk fokus pada pemulihan. Tetapi pemulihan sindrom ini mengambil masa lebih lama untuk dibandingkan dengan demam campak biasa. Demam biasa dan ruam-ruaman boleh hilang dengan imuniti kuat. Otot terjejas lain cerita. Beliau kena menjalani terapi dan senaman otot terutamanya pada muka.

Dengan ubat-ubatan antiviral (bukan antibiotik) dan steroid, beliau dijangka akan sembuh dalam masa enam minggu hingga tiga bulan (Blum, 2022). Bagi keluarga Bieber, musibah ini hanya menambah dalam senarai musibah mereka hadapi. Sebelum ini, isteri Justin iaitu Hailey Bieber terkena strok kecil padahal baru berusia 25 tahun (Schonberger, 2022). Hailey pula adalah anak saudara Alec Baldwin, pelakon Hollywood yang tahun lalu terlibat dalam kes tembakan senjata studio lakonan.

RUJUKAN:

Ayoade, F., & Kumar, S. (2021, Ogos 11). Varicella Zoster. NCBI.

Blum, D. (2022, Jun 10). What is Ramsay Hunt Syndrome? The New York Times.

Gold, S. (2020, Jun 22). What Is Herpes Zoster Oticus? Web MD.

Reuters. (2022, Jun 11). Justin Bieber reveals partial face paralysis: ‘it will go back to normal’

Schonberger, R. (2022, April 28). Hailey Bieber reveals she had procedure to repair a hole in her heart after her stroke. EW.

Sweeney, C.J., & Gilden, D.H. (2001). Ramsay Hunt Syndrome. Journal of Neurology, Neurosurgery and Psychiatry. 71 (2): 149-154.


Itali, Iran Dan Korea Selatan – Negara Luar China Paling Teruk Dibantai Wabak Koronavirus

Seperti semua sedia maklum, dunia ketika ini sedang berdepan 4ncaman penularan Covid-19. Di sebalik usaha pelbagai negara mengatasi w4bak ini, tiga negara baru yang menjadi tumpuan dunia kerana Covid-19. Tiga negara itu ialah Itali, Korea Selatan dan Iran.

Di Korea Selatan, penularan w4bak Covid-19 ini bermula dengan kes seorang wanita berusia 61 tahun yang juga pengikut Shincheonji Church of Jesus. Dia mengalami demam pada 10 Februari dan sempat menghadiri empat upacara gereja di Daegu sebelum didiagnosis sebagai positif.

Sejak itu, lebih daripada 300 kes yang ada kaitan dengan gereja berkenaan dilaporkan. Akibatnya, 9,300 ahli Shincheonji Church of Jesus diarah dikuarantin atau terus berada di rumah dengan 1,247 orang disahkan positif.

Manakala Daegu yang mempunyai populasi 2.5 juta orang melaporkan statistik kes Covid-19 kini mencecah 247 kes. Ini menjadikan jumlah keseluruhan kes sebanyak 602 kes dan lima kes kem4tian.

Akibat peningkatan kes ini, beberapa negara telah menaikkan taraf nasihat perjalanan ke Korea Selatan seperti Amerika Syarikat dan Britain. Manakala Presiden Moon Jae-in menyifatkan peningkatan penularan p3nyakit ini sebagai satu krisis negara dan mengarahkan Korea Selatan meningkatkan tahap kesediaan mereka menghadapi Covid-19.

Di Itali pula, ketua jabatan perlindungan sivil Itali Angelo Borrelli melaporkan 152 kes Covid-19 termasuk tiga kes kem4tian. Tetapi berikutan tiga kes kem4tian itu berlaku dalam tempoh 24 jam, Rome mula meningkatkan respon mereka melawan Covid-19.

Berikutan itu, 11 bandar di Lombardy dan Veneto diletakkan dalam situasi kuarantin dengan penduduk dilarang keluar dari rumah. Acara-acara sukan dan kebudayaan termasuk Minggu Fesyen Milan, perlawanan-perlawanan bola sepak Serie A dan Festival Venice sama ada ditangguhkan atau dibatalkan.

Di Iran, 43 kes positif dan satu lagi kes kem4tian membabitkan Covid-19 direkodkan semalam. Ia merupakan satu peningkatan berbanding 28 kes Covid-19 dan enam kes kem4tian yang dilaporkan pada Sabtu. Ini sekaligus menjadikan bilangan kes kem4tian akibat Covid-19 kini mencecah tujuh kes.

Pada awalnya, kes j4ngkitan Covid-19 ini hanya tertumpu di Qum tetapi kini tersebar ke empat kota lain termasuk ibu negara Tehran.

Akibat peningkatan kes, Tehran mengarahkan sekolah-sekolah dan universiti-universiti ditutup. Pawagam-pawagam dan acara-acara sukan termasuk perlawanan bola sepak turut digantung sehingga Jumaat. Beberapa negara termasuk Turki, Pakistan dan Afghanistan memilih sama ada menutup pintu sempadan mereka dengan Iran atau memanjangkan lagi sekatan perjalanan ke Iran.

RUJUKAN:

AFP. (2020). Covid-19 cases in South Korea surpass 600. New Straits Times. https://www.nst.com.my/world/world/2020/02/568316/covid-19-cases-south-korea-surpass-600

Channel News Asia. (2020). Italy announces three deaths linked to COVID-19. https://www.channelnewsasia.com/news/world/italy-announces-three-deaths-linked-to-covid-19-12462900

Time. (2020). Iran COVID-19 Death Toll Reaches 8, With 43 Confirmed Infection Cases. https://time.com/5789360/iran-coronavirus-death-toll/


Suku Cahokia: Bangsa Pembina Tamadun Purba Di Amerika Syarikat

Suku Cahokia menetap di Illinois berkurangan dengan teruk bermula Abad Ke-18 disebabkan faktor pertelingkahan, peny4kit dan juga gerakan Kristianisasi (White, et al., 2020).

Namun pada zaman kebangkitan Cahokia, terdapat satu perkaitan menarik yang memungkinkan punca kebangkitan itu sendiri.

Sebelum tahun 900, suku Cahokia ini belum membuat penanaman jagung secara berleluasa.

Namun sekitar tahun 900 hingga 1,000, Cahokia didapati menggunakan jagung dengan begitu besar. Kerana pasukan penyelidikan menemui bertih-bertih jagung yang hangus di kawasan-kawasan arkeologi Cahokia.

Melihat isotop karbon dalam gigi dan tulang 108 orang dan 15 ekor anjing di situ, mereka juga menemui kadar isotop jagung jauh lebih tinggi berbanding spesis-spesis makanan tempatan kawasan.

Dengan menganalisiskan kadar Karbon-12 hingga Karbon-13, mereka juga mengenalpasti jenis makanan suku Cahokia berdasarkan zaman berlainan.

Asalnya disangka jagung dibawa ke Lembah Sungai Mississippi sekitar zaman Nabi Isa (as).

Namun terdapat satu masalah besar dengan sangkaan ini. Asalnya jagung sangat kerap ditanam di serata Mesoamerika iaitu kawasan-kawasan seperti Amerika Tengah.

Dan Mesoamerika ini terletak sekurang-kurangnya 3,835 kilometer jauh daripada Sungai Mississippi.

Bagi sebuah jarak yang begitu jauh semestinya suhu dan cahaya yang jauh berbeza akibat faktor latitud. Jurang antara bunga dan buah ditentukan jumlah cahaya matahari diterima.

Jika ditanam semasa musim bunga, jagung takkan berbunga pun sehingga Ogos. Dan datang saja musim salji, pokok tersebut akan mati.

Maka jagung dari Mesoamerika perlu masa untuk evolusi supaya bersesuaian dengan iklim utara.

Penyesuaian iklim hanya logik jika berlaku semasa zaman Nabi Isa (as). Tetapi untuk melaksanakan perladangan secara besar-besaran, ia memerlukan masa lebih lama.

Jadi bila isotop karbon ditemui di gigi dan tulang 108 orang Cahokia antara 600 hingga 1,400, wujud dengan jelas perkaitan konsisten yang mana pemakanan jagung bermula sekitar tahun 950 hingga 1,000.

Malah maklumat isotop daripada anjing ditanam di serata itu pun begitu juga.

Kiranya secara tiba-tiba ada lonjakan besar yang jagung menjadi makanan ruji tempatan. Dan tahun 950 hingga 1,000 itulah bermulanya pembinaan bukit-bukit Cahokia yang menjadi cara kehidupan tempatan.

Zaman ini juga menunjukkan pertumbuhan populasi Cahokia secara besar-besaran, sampaikan wujudnya perbezaan ideologi pun berdasarkan simbol-simbol kesuburan yang dianuti.

Artifak-artifak daripada Cahokia yang ditemui mempunyai bentuk wanita yang bercucuk tanam.

Dan melihat bekas-bekas air mengandungi simbol bunga matahari dan labu, saintis seolah-olah boleh mengenalpasti tanaman sebelum jagung.

Maka ilmu pertanian sudah kaya dalam kalangan Cahokia. Mereka hanya menggunakan jagung sebagai medium tanaman baharu.

Ketiadaan simbol jagung dalam artifak-artifak Cahokia membuktikan jagung ialah makanan baharu dalam kalangan masyarakat ini.

Cahokia ialah sebuah penempatan urban yang sangat berpengaruh dalam kalangan budaya Mississippi.

Budaya ini juga mengawal pengeluaran alatan-alatan tangan yang menjana ekonomi untuk kesinambungan semua (Snow, 2010).

Dan aktiviti perdagangan Cahokia menggunakan sistem barter tanpa penglibatan sebarang wang tunai (Seppa, 1997).

Pengurusan bandar yang licin ini mengembangkan populasi tempatan. Malahan jagung yang mudah tumbuh pula membolehkan kenaikan daripada 1,000 hingga 10,200 dalam tempoh 50 tahun sahaja (Benson, et al., 2009).

Pihak arkeologi juga menganggarkan populasi bandar dalam 6,000 hingga 40,000 pada kemuncak Cahokia (Hodges, 2011), disebabkan ramai daripada perkampungan membekalkan jagung kepada pusat bandaraya.

Pada awal abad ke-21, tinggalan penempatan baru ditemui di sebelah barat Cahokia. Maka para saintis menambahkan lagi anggaran populasi Cahokia.

RUJUKAN:

Benson, L.V., et al. (2009). Cahokia’s Boom and Bust in the Context of Climate Change. American Antiquity. 74 (3): 467-483.

Hodges, G. (2011). America’s Forgotten City. National Geographic. Retrieved from https://www.nationalgeographic.com/magazine/2011/01/americas-forgotten-city/

Seppa, N. (1997, Mac 12). Metropolitan Life on the Mississippi. The Washington Post. Retrieved from https://www.washingtonpost.com/wp-srv/national/daily/march/12/cahokia.htm

Snow, D. (2010). Archaelogy of Native North Americas. Upper Saddle River. NJ: Prentice Hall. Halaman 201-203.

White, A.J., et al. (2020, Januari 24). After Cahokia: Indigenous Repopulation and Depopulation of the Horseshoe Lake Watershed AD 1400-1900. American Antiquity. 85 (2): 263-278.